රබර් සංවර්ධන දෙපාර්තමේන්තුවට අයත් පැලවත්ත රබර් සංවර්ධන නිලධාරී කාර්යාලය සහ නිල නිවාසය දැනට වසර පහකට අධික කාලයක සිට දිරාපත් වීමට ඉඩ හැරීම නිසා මේ වන විට එම ගොඩනැගිල්ල ඉතා අබලන් තත්ත්වයට පත්වී ඇත.මේ පිළිබඳ ප්‍රදේශවාසීහු දැඩි කනස්සල්ල පළ කර සිටී.මේ තත්ත්වය නිසා පැලවත්ත රබර් සංවර්ධන නිලධාරීවරයාටද ස්ථිර කාර්යාලයක් දැනට නැත.අතැර දමා ඇති මෙම ගොඩනැගිලි සහිත බිමේ අනවසරයෙන් බොහෝ පිරිස් වගා කර ඇති බවද ජනතාව දන්වා සිටී.මෙම ප්‍රදේශයේ ග්‍රාම නිලධාරී, සමෘද්ධි සංවර්ධන නිලධාරී හා කෘෂි පර්යේෂණ සහකාර නිලධාරීන් සඳහා ස්ථිරව පවත්වාගෙන යන ග්‍රාම ලේකම් කාර්යාලයක් නොමැත.